Könlümün nazlı Dilbəri Sənsən
Mən dedim: 
- Salam, necəsən!? Sən kim!? Gülşənsən!?
Canan dedi: 
-Mən sevilən, sən kimi sevənsən?! 

Məni dinlə dedim: 
- Mən yox ikən, məni var eylədin!
- Can verib, nəbzimi Sən dinlədin! 
- Sevdin fəqət danışıb-dinmədin! 
- Sevgini qəlbimdə Sən gizlədin! 
- Könlümün nazlı Dilbəri Sənsən!  

Dilbər dedi: 
- Mən var idim, məni mədh eylədin,  
- Danışan mən idim, dinləmədin!  
- Eşq gül açıb dilləndi, görmədin, 
- Nəfs dilə gəldi, sən ki, bilmədin.
- Axı, sən kimi sevib, görənsən?! 

Mən Acizəm dedim: 
- Bildim-biləli sevdim yar Səni, 
- Qıldı eşqin divanə sevəni! 
- İstədim ki, çəkəm naz-qəmzəni,   
- Ağır gəldi yükü, əfv et məni! 
- Sən ki, Bağışlayan, əfv edənsən! 

Sevgilim dedi:  
- Gəl yanıma, yenidən başlayaq! 
- Mən Leyla, sən Məcnun ol, oxşayaq! 
- Şirin məhəbbəti, xoş yaşayaq!
- sən Aşiq, Mən Məşuq, unutmayaq!
- Diqqət etsən, Sən də Rauf, Mənsən!
Şeirlər